open-index/open-wikipedia-markdown huggingface dataset:
Sunan Bonang

**Sunan Bonang** atawa **Maulana Makdum Ibrahim** nyaéta putra ti Sunan Ampél jeung Nyi Ageng Manila nu babar dina taun 1465. Maulana Makdum Ibrahim ngadegkeun pondok pasantrén jeung masjid di Bonang daérah Tuban. 
Sunan Bonang minangka putra ti Sunan Ampél boga nasab silsilah nu sarua saperti silsilah Sunan Ampél. Numutkeun riwayat, anjeunna dibabarkeun taun 1465 M jeung tilar dunya taun 1524 M. anjeunna boga peran pikeun ngayakeun atikan agama Islam jeung ngalatih calon dai sarta mubaligh nu baris mancén nyumebarkeun agama Islam ka sakabéh daérah Pulo Jawa. Disebutkeun ogé Sunan Bonang nu boga andil nyiptakeun gending Dhurmo (basa Sunda: Durma) pikeun ngaleungitkeun kapercayaan ka ayana poé-poé sial numutkeun ajaran Hindu sarta ngahapus ngaran déwa-déwa sakti. Gantina Sunan Bonang méré pituduh jeung kapercayaan ayana malaékat jeung nabi.

Sunan Bonang disebut boga gelar **Prabu Hanyakrawarti** sarta boga kawasa dina *Sesuluking Ngelmi lan Agami* nu hartina kalungguhana sarua jeung *mufti gedé* nu boga kawasa pikeun ngabenerkeun hal-hal nu aya pakaitna jeung kaagamaan (Islam) jeung élmu. Sunan Bonang minangka lanceuk ti Syarifuddin (Hasyim) nu dibéré jujuluk Sunan Drajat. Sarta batur dina ngélmu kaagamaan jeung Sunan Giri Sarta Sunan Gunung Jati kalawan guruna Maulana Ishaq.

## Tepangna jeung Sunan Kalijaga 
Numutkeun carita, Sunan Kalijaga putra ti Tumenggung Wilwatikta nu ngabdi ka Majapahit. Mimitina ngaran Sunan Kalijaga disebutna Said. Sanggeus éléh judi, Said jadi bangsat di basisir kalér. Hiji mangsa, Sunan Bonang liwat ka daérah dinya tuluy dideukeutan ku Said. Tapi Sunan Bonang nyebutkeun yén leuwih untung umpama anjeunna ngarampok hiji jalma nu bakal liwat ka daérah dinya. Sunan Bonang nyebutkeun ciri yén jalmana baris maké baju sagala bulao sarta maké kembang sapatu beureum di tukangeun cepilna. Said tumut kana pituduh éta nu ahirna dia poé katilu muncul jalma nu disebut ku Sunan Bonang. Tangtu waé jalma éta teu lain Sunan Bonang sorangan nu keur nyamar. Nalika Said nyerang, Sunan Bonang ngarobah dirina jadi opat. Sabab ahéng jeung helok Said tuluy jadi patapa nu dina mangsa saterusna maké ngaran Kalijaga.

## Rujukan
Sunan Ngampél

**Sunan Ngampél **atawa **Radén Rahmat **nyaéta salah sahiji walisanga. Babar taun 1401 di Champa jeung tilar dunya di Ngampél, Surabaya taun 1481. Numutkeun *Encyclopédia van Néderlandsche Indie*, Champa nyaéta hiji ngaran nagri leutik di Kamboja. Sunan Ngampél nyaéta dulur kapilanceuk ti Maulana Malik Ibrahim. Ngaran asli jeung silsilahna nyaéta Radén Rahmat bin Ibrahim Asmoro bin Jamaluddin al-Husain bin Ahmad Syah Jalal nepi ka luhur deui. 
## Kulawarga
Sunan Ngampél nikah jeung putri Tumenggung (satata jeung bupati mangsa kiwari) Tuban Arya Téja nu ngarana Nyai Ageng Manila. Ti dinya, Sunan Ngampél boga 2 garwa nu kahiji Déwi Chandrawati alias Nyai Ageng Manila binti **Aryo Téjo Al-Abbasyi**, kalawan budakna: Sunan Ngampél tilar dunya jeung dikurebkeun di Ngampél, Surabaya.

## Rujukan
Wonosari, Gunungkidul

**Wonosari** nyaéta salah sahiji kacamatan tur sakaligus jadi ibu kota Kabupatén Gunung Kidul, Propinsi Daérah Istiméwa Yogyakarta, Indonésia.

## Wates wilayah 
Wates wilayah Kacamatan Wonosari nyaéta:
* Beulah kalér wawatesan jeung kacamatan Nglipar
* Beulah wétan wawatesan jeung kacamatan Karangmojo katut kacamatan Semanu
* Beulah kidul wawatesan jeung kacamatan Tanjungsari
* Beulah kulon wawatesan jeung kacamatan Paliyan katut kacamatan Playén.

## Désa jeung Kalurahan 
Kacamatan Wonosari ngawengku 14 désa jeung kalurahan di antarana nyaéta:
* Kalurahan Wonosari
* Kalurahan Baleharjo
* Kalurahan Kepek
* Kalurahan Piyaman
* Kalurahan Pulutan
* Désa Selang
* Désa Gari
* Désa Karang Tengah
* Désa Karang Rejek
* Desa Siraman
* Désa Wunung
* Désa Mulo
* Désa Duwet
* Désa Waréng

## Rujukan
Sunan Giri

**Sunan Giri** atawa **Radén Paku, Prabu Satmata**, **Sultan Abdul Faqih**, '''Raden 'Ainul Yaqin** (**Muhammad Ainul Yakin'*)* *atawa **Joko Samudro **dibabarkeun di Blambangan taun 1442 Maséhi. Nurutkeun *Babad Tanah Jawi*, ngaran bapana nyaéta Maulana Iskhak asalna Arab jeung indungna Déwi Kasiyan putri Raja Blambangan. Dikurebkeun di Bukit Giri Désa Giri, Kebomas Gresik. Disebutkeun yén anjeuna tilar dunya taun 1506 M.

## Didikan Awal
Sunan Giri guguru ka Sunan Ampél nepi ka panggih jeung Maulana Makhdum Ibrahim (Sunan Bonang). Teu lila Sunan Ampél nitah Sunan Bonang jeung Sunan Giri angkat ka Mekkah pikeun ibadah Haji ogé nungtut élmu nu leuwih jero. Saméméh angkat ka Mekkah, aranjeuna nyimpang heula ka Pasai pikeun nambahan élmu kaagamaan. Utamana élmu Gusti numutkeun ajaran tasawuf. Mangsa harita loba ulama ti Persia jeung India datang ka Pasai pikeun nyiar élmu éta. Sanggeus ibadah Haji, dua urang ieu balik deui ka Jawa. Sunan Giri meunang élmu *ladunni* nepi ka guruna di Pasai méré ngaran "*Ainul Yakin''".

## Rujukan
Kota Padang

**Kota Padang **minangka dayeuh nu perenahna aya di propinsi Sumatera Kulon. Iwal ti éta, Kota Padang minangka puseur dayeuh pamaréntahan propinsi Sumatera Kulon. Kalawan jumlah masarakat 1.000.096 Kota Padang disebut puseur kamekaran wilayah métropolitan Palapa.

## Sajarah Kota Padang 
Kota Padang nyaéta salah sahiji dayeuh pangkolotna di babasisir kulon Sumatera di Basisir Hindia. Mimitina (saméméh abad ka-17) Kota Padang dicicingan ku pamayang, patani uyah jeung padagang. Mangsa harita, Padang bisa disebut lain dayeuh penting ku sabab arus paniagaan urang Minang ngarah ka basisir wétan ngaliwatan walungan-walungan gedé. Nalika Selat Malaka teu aman mangsa harita, ditambah ku lobana bajak laut jeung perang, paniagaan pindah ka basisir beulah kulon Sumatera. Bangsa Acéh disebut kelompok munggaran datang sanggeus Malaka dikawasaan ku Portugis di tungtung abad ka-16. Ti dinya basisir Tiku, Pariaman jeung Inderapura nu dikawasaan ku raja ngora wakil Pagaruyung robah jadi palabuan-palabuan penting sabab posisina nu deukeut jeung sumber-sumber komodiri saperti lada, cengkéh, pala jeung emas.

Sabada Walanda datang nyirian Padang sabab muharana nu alus jeung badag sarta hawana masih alus, Walanda ngalakukeun sababaraha cara sangkan bisa meunangkeun Kota Padang. Taun 1660 Kota Padang bisa dikawasaan ku Walanda ngaliwatan pajangjian jeung raja-raja ngora ti Pagaruyung. Taun 1667 Walanda nyieun Loji anu pungsina salaku gudang ogé tangki pikeun dikawasaan alamna kalawan alesan kaamanan. Nalika kaping 20 Mei 1785 Walanda netepkeun Padang salaku puseur pamaréntahan jeung paniagaan di Sumatera Kulon. Kota Padang leuwih ramé sanggeus ayana palabuan Teluk Bayur, Semen jeung Tambang Batubara (di Sawahlunto), sarta jalur karéta api. Milangkala Kota Padang nyaéta kaping 7 Agustus nyoko kana penyerbuan gedé-gedéan ka Loji Walanda di Kepalo Koto Batang Arau nu didasaran ku sumanget patriotisme jeung rasa kadeudeuh ka lemah cai pikeun ngusir kumpeni di Nusantara. Ngaliwatan undang-undang éta tuluy diganti ku Undang-undang nomor 32 taun 2004 ngeunaan Pemerintahan Daérah, istilah daérah tingkat II kotamadya diganti ku istilah Kota hungkul.

Jumlah pagawé anu aya di lingkungan pamaréntah Kota Padang taun 2013 kacatet 12.749 urang anu lolobana lulusan sarjana (40,51%) dituturkeun ku pagawé lulusan Diploma (28,54%) sarta SMA (24,39%).

## Penduduk jeung Kacamatan 
## Ngaran Walikota Padang kalawan Mangsa Periodeu 
## Rujukan
Pati

**Pati** dina basa Sunda boga harti atawa nujul kana sababaraha hal di antarana:
* Kabupatén Pati, salah sahiji kabupatén di Jawa Tengah, Indonésia
* Pati, hartina kapala atawa dunungan . Contona dina kecap bupati (kapala daérah), sénapati (kapala perang)
* Pati, hartina paéh atawa patali jeung nyawa. Contona dina kecap-kecap téga lara, téga pati, bégalan pati, nemahan pati.
* Pati, hartina aci atawa sari. Contona cipati.
* Pati dina kecap teu pati, nu hartina teu sakumaha atawa kurang.

## Rujukan
Rembang

**Rembang** nujul kana:

* Kabupatén Rembang, salah sahiji kabupatén di propinsi Jawa Tengah, Indonésia
* Kacamatan Rembang, salah sahiji kacamatan di Kabupatén Rembang, propinsi Jawa Tengah, Indonésia.
Sunan Muria

**Sunan Muria **atawa **Radén Umar Said **nyaéta budakna Radén Said (Sunan Kalijaga). Ngaran budakna nyaéta Radén Prawoto. Nyebarkeun dakwah Islamiyah di handap Gunung Muria 18&nbsp;km kaléreun Kota Kudus, Jawa Tengah.  Kalawan sikepna nu handap asor, Sunan Muria nyumebarkeun Islam di Jepara, Tayu, Juana nepi ka Kudus jeung Pati. salah sahiji hasil dakwah ngaliwatan seni nyaéta lagu *Sinom* jeung *Kinanti* sarta gamelan pikeun dakwah.

Dina kahirupan imah tangga Sunan Muria nikah kalawan Déwi Sujinah. Sunan Muria kaasup pangrojong satia Kasultanan Islam Demak. Teu disebutkeun iraha Sunan Muria dibabarkeun. Ogé teu aya nu apal taun sabaraha Sunan Muria maot. Sunan Muria dikurebkeun di tempat nu sarua nalika anjeuna nyumebarkeun Islam nyaéta di handap Gunung Muria.

## Rujukan
Sunan Kudus

**Sunan Kudus **atawa Ja'far Sodiq nyaéta putra ti Radén Usman Haji kalawan gelar Sunan Ngandung di Jipang Panolan. Gumelar kaping 9 Séptémber 1400 sarta maot kaping 5 Méi 1550.

Sunan Kudus salaku carogé ti Syarifah Déwi Rahil binti Sunan Bonang nyaéta rama ti 10 putrana. Sunan Kudus dakwah ti désa ka désa.  Kacatet lalampahana ti Jipang Panolan, Blora ka Sragén, Simo nepi ka Gunung Kidul.  Di kalangan wali, Sunan Kudus disebut wali al-'ilmi atawa wali nu boga wawasan sarta pangaweruh nu jembar utamana dina widang fikih, usul fikih, tafsir sarta mantiq atawa logika.

Sunan Kudus kungsi diajar di bait al-Maqdis. Anjeuna kungsi boga jasa gedé ka masarakat Paléstina mangsa harita. Taun 1549 anjeuna nyieun masjid di daérah Loran kalawan dibéré ngaran Masjid Al-Aqsha atawa Al-Manar (Masjid Munara Kudus). Ti dinya ceunah asal ngaran Kota Kudus, ngaran nu diwanohkeun ku Sunan Kudus kalawan nyoko ka ngaran hiji kota di Paléstina, Al-Quds (basa Arab) atawa Jerussalem (basa Yahudi).

## Rujukan
Férméntasi

**Férméntasi** asalna tina basa Latén "Fervere" nu hartina ngulub (ka kulub). Harti kecap tina basa Latin éta bisa dipatalikeun jeung kondisi cairan nu aya budahan atawa ngagolak. Kaayaan ieu téh alatan aktivitas ragi dina ékstraksi buah.
Férméntasi mangrupa métoda nu geus dipikanyaho jeung dipaké ti jaman baheula.

# Komposisi médium tumuwuhna.

# Panyiangan inokulum.

# Kultur.

# Tahap produksi ahir

## Sifat Fermentasi
1. Aérob (Butuh ayana oksigen)

2.Anaerob (teu butuh kana oksigen)

## Referensi
Apple Inc.

**Apple Inc. **nyaéta pausahaan multinasional di Silicon Valley, Cupertino, California nu mimitina mangrupa pausahaan nu gerak di widang téknologi komputer tapi kiwari jadi perusahaan nu nyiptakeun perangkat canggih nu dipikawanoh sakuliah dunya kalawan mérek dagang saperti OS X, iOS, iTunes, Safari Browser, iPhone, iPod, Macbook, iMac ogé iPad.

## Sajarah 
Apple Computer nyaéta hiji pausahaan Silicon Valley nu basisna di Cupertino, California sarta mimitina ngan fokus ka widang téknologi komputer. Pangadeg ieu pausahaan nyaéta dua urang nu sobat dalit ti baheula nyaéta Steve Jobs jeung Steve Wozniak. Duanana mangrupa jalma nu resep pisan téknologi komputer. Taun 1975 Steve Wozniak nu mimitina gawé di Hewlett-Packard milih gabung jeung babaturana, nyaéta Steve Jobs ngabantuan ngadésain kaulinan vidio pikeun Atari. Disebut-sebut, dua Steve ieu teu parat kuliah tuluy ngadegkeun Apple Computer Company kaping 1 April 1976 kalawan produk perdana Apple I. Nalika ngadegkeun Apple Computer, umur Jobs 21 taun ari Wozniak 26 taun. Dina lalampahan Apple Computer, Inc. sanajan Steve Jobs pangadegna anjeunna kungsi dipecat ku manajemen Apple tapi balik deui sarta suksés ngangkat Apple.

## Produk Apple 
* Tablét iPad mangrupa jajaran tablét Apple anu maké sistem operasi iPadOS, perusahaan anu diturunkeun tina macOS jeung iOS. 

* Laptop Mac nyaéta jajaran laptop Apple anu maké sistem operasi macOS.
* Apple Watch nyaéta arloji nu diproduk ku Apple Inc. Alat ieu sadia tina opat jinis, nyaéta *Apple Watch Sport, Apple Watch, Apple Watch Hermès,* jeung *Apple Watch Edition.*
* iPod nyaéta merek sauntuyan alat pamuter média digital (musik) nu dirancang jeung dijual ku Apple Inc.
* Apple TV mangrupa parangkat *digital media receiver* nu diproduksi jeung dijual ku Apple Inc.
* Hapé iPhone nyaéta merek hapé nu dirancang jeung dipasarkeun ku Apple Inc. iPhone ieu maké sistem operasi telepon sélulér iOS. 
Tipe-tipe iPhone diantarana:

## Rujukan
Sultan Ageng Tirtayasa

**Sultan Ageng Tirtayasa **atawa **Abdul Fatah** nyaéta Sultan Banten nalika yuswa 20 taun. Sultan Ageng Tirtayasa digumelarkeun di Banten nalika taun 1631, maot di Batavia taun 1692. Sultan Ageng Tirtayasa minangka gelar ti Kasultanan Banten. Sultan Ageng Tirtayasa boga kawijakan yén rahayat Banten pikeun nolak gawé bareng jeung VOC (Walanda). Nalika ramana maot, anjeuna diangkat jadi Sultan Muda nu gelarna Pangéran Ratu atawa Pangéran Dipati. Sanggeus akina maot, anjeuna diangkat jadi sultan kalwan gelar Sultan Abdul Fathi Abdul Fattah. Taun 1655 Sultan Ageng Tirtayasa jeung rahayat Banten ngarasa perlu pikeun ngahalangan padagangan Walanda di Banten ku cara ngaruksak kapal Walanda. Walanda ngarasa perlu ogé ngahasut Pangéran Haji, putrana Sultan Ageng Tirtayasa pikeun ngamusuhan ramana sarta disebut leuwih percaya ka adina Pangéran Purbaya.

Mangsa harita, rahayat Banten kabagi dua antara Sultan Ageng Tirtayasa jeung Walanda nu dibantuan ku Sultan Haji. Gawé bareng antara Walanda jeung Sultan haji ngahasilkeun éléhna Sultan Ageng Tirtayasa. Taun 1683, Sultan Ageng Tirtayasa diasingkeun ka Batavia tuluy maot taun 1692. Sultan Ageng Tirtayasa diangkat jadi Pahlawan Nasional taun 1970 kalawan Surat Keputusan (SK): No.045/TK/Tahun 1970, Tgl. 1 Agustus 1970.

## Rujukan
IPhone

jmpl|iPhone 15

**iPhone **nyaéta salah sahiji mérek dagang ti Apple Inc. iPhone disebut-sebut minangka ponsél pangcanggihna di abad ka-21 di industri télékomunikasi sakuliah dunya. Produk ieu diwanohkeun ka masarakat nalika bulan Juni 2007.

## Déskripsi 
Apple nu salila ieu dipikawanoh boga peran di pasar kalawan ségmén nu kawates, taun 2007 mangrupa taun nu hadé pikeun Apple Inc. ku sabab wani ngaluarkeun *smartphone* nu mangsa harita can dipikawanoh ku masarakat. Paménta husus ti konsumén taun 2007 mimitina dialpukahan ku nagara-nagara Éropa hususna Inggris, Jérman ogé Prancis sabab panasarana. Téknologi iPhone mangrupa gabungan ti PDA (perangkat siga komputer  kalawan dieusi ku sistem operasi), ponsél, perangkat hiburan (iPod), sarta piranti internét komunikasi nu ngahiji jadi ponsél nu dinamis jeung praktis.

Versi panganyarna produk perusahaan anak Apple bakal ngaleupaskeun iPhone ngaranna iPhone 7 smartphone ieu dikabarkan jadi dikaluarkeun dina ahir 2016, nepi ka spésifikasi tina iPhone anyar geus ngagunakeun téknologi to date dibandingkeun jeung saméméhna iPhone 6

## Rupa iPhone 

Gambar:Apple iPhone 2G 8GB.jpg|iPhone 2G
Gambar:IPhone 3G.png|iPhone 3G
Gambar:IPhone-3GS.png||iPhone 3GS
Gambar:IPhone 4 Mock No Shadow PSD.png||iPhone 4
Gambar:IPhone 4S No shadow.png|iPhone 4s
Gambar:IPhone 5.png|iPhone 5
Gambar:IPhone 5s.png|iPhone 5s
Gambar:IPhone 5C (blue).svg|iPhone 5c
Gambar:IPhone6 silver frontface.png|iPhone 6
Gambar:IPhone 6s vector.svg|iPhone 6s
Gambar:IPhone SE (1st generation) rose gold.svg|iPhone SE (generasi ka-1)
Gambar:IPhone 7 Jet Black.svg|iPhone 7
Gambar:IPhone 8.png|iPhone 8
Gambar:IPhone X vector.svg|iPhone X
Gambar:IPhone XS Gold.svg|iPhone Xs
Gambar:IPhone XR Blue.svg|iPhone Xr
Gambar:IPhone 11 Green.svg|iPhone 11
Gambar:IPhone SE (2nd generation) white vector.svg|iPhone SE (generasi ka-2)
Gambar:Iphone-12-product--red.png|iPhone 12
Gambar:IPhone 13 vector.svg|iPhone 13
Gambar:IPhone 14 vector.svg|iPhone 14
Gambar:IPhone 15 Vector.svg|iPhone 15
Gambar:IPhone 16 Vector.svg|iPhone 16

## Rujukan
Gunung Latimojong

thumb|103x103px|Logo Wewengkon perenahna Gunung Latimojong, Kabupaten Enrekang
**Gunung Latimojong **nyaéta gunung nu pangluhurna nu aya di Sulawesi Kidul, kalawan luhurna nepi ka 3.680 m. Gunung ieu boga tujuh puncak kalawan puncak pangluhurna disebut **Rante Mario**. Puncak gunung Rante Mario nepi ka 3.680 m. Pagunungan Latimojong ieu perenahna di Kabupatén Enrekang, propinsi Sulawesi Kidul. Sedengkeun kordinatna nyaéta 3o 22' 54" LS jeung 120o 1' 43" BT. Gunung ieu mangrupa gunung nu teu aktif atawa euweuh magmaan. Aksés rute normal pendakian mimitina ti désa Karangaan.

## Rujukan
Madiun

**Madiun** nujul kana:
* Kota Madiun, salah sahiji kota di Propinsi Jawa Timur, Indonésia
* Kabupatén Madiun, salah sahiji kabupatén di Propinsi Jawa Timur, Indonésia
* Patilasan Karésidénan Madiun, di Propinsi Jawa Timur
* Madiun, Madiun, salah sahiji kacamatan di Kota Madiun, Propinsi Jawa Timur.
Kabinét Pamaréntahan Indonésia

**Kabinét **nyaéta hiji lembaga nu ngawengku pajabat pamaréntahan senior, biasana ngawakilan cabang éksékutif. Kabinét ogé bisa disebut minangka Déwan Menteri, Déwan Éksékutif atawa Komite Éksékutif sesebutana gumantung sistim pamaréntahan sarta dipupuhuan ku présidén atawa perdana menteri minangka pupuhu kabinét. ==

## Rujukan
Oyong

**Oyong** atawa **émés** (*Luffa acutangula*) (basa Indonésia: **gambas**) nyaéta sayuran buah nu deukeut jeung bonténg, samangka sarta mélon kaasup famili *Cucurbitaceae*. 

Buah oyong wangunna kawas buah bestru (belustru) nu sok dipaké seratna minangka tapas pikeun ngumbah piring. Bédana, kulit buah oyong rada keusrak sedengkeun bestru mah lemes. Sagigireun buahna anu sok di olah salaku sayuran, daunna anu masih ngora/pucuk bisa ogé dimangpaatkeun salaku lalab jeung bahan sayuran. ===
# Hadé pikeun padaharan
# Kagunaan *laksatif*
# Ngeureunkeun *pendarahan*
# Nurunkeun *reuhak tina saluran napas*.

### Jumlah Nutrisi dina 100 gram Oyong 
## Rujukan
Kembang Patrakomala

**Patrakomala **atawa **Kembang Merak** (*Caesalpinia pulcherrima L. Sw.*) nyaéta tangkal atawa kembang nu asalna ti Amérika Kidul. Tangkal *perdu* ieu mimitina ngan saukur dijadikeun tangkal hias. Kadieunakeun kanyahoan yén Patrakomala boga sababaraha mangpaat pikeun ngubaran panyakit. Patrakomala sesebutan ngaran nu béda di unggal wewengkon.

Di Sumatra kembang ieu disebut *bunga kacang, bunga merak, bunga china *atawa* jingok*. Di Jawa disebut *merak-merakan, merak ngigel, merakan, patra menggala* atawa *kembang abang*. Urang Sunda nyebutna *kembang patra kombala/gembala *atawa *kembang Patrakomala*. Sedengkeun di Madura disebut *mar kegel, merak kagel, merak ngegel *jeung *parak kagel*. Di Sulawesi disebut *bunga kacang*.
* Kulit kai: kelat, boga hasiat ngalancarkeun haid.
Zat kimia dina kembang Patrakomala nyaéta:
* Kembang boga zat tanin, asam gallat, asam benzoat, résin jeung zat beureum.
* Daun boga zat alkaloid, saponin, tanin, glukosida jeung kalsium sarta oksalat.
* Kulit boga zat plumbagin, lumbagol, zat samak, alkaloid, saponin, tanin, kalsium jeung oksalat.
Rupa-rupa Patrakomala baris didadarkeun numutkeun ngarana saperti ieu di handap:
# Caesalpinia pulcherrima oranye atawa disebut ogé Merakan atawa *Dwarf poinciana*.
# Caesalpinia pulcerrima 'Compton' atawa kembang Patrakomala beureum ngora atawa *Barbados Pride*.
# Caesalpinia pulcerrima 'Lutéa' atawa kembang Patrakomala konéng atawa *Peacock flower.*

## Rujukan
Nyai Ageng Sérang

**Radén Ajeng Kustiah Wulaningsih Retno Édi** nu leuwih dipikawanoh ku ngaran **Nyi Ageng Sérang** (gumelar di Sérang, Sragén, Jawa Tengah taun 1752 – tilar dunya taun 1828 dina umur 76 taun) nyaéta saurang pahlawan nasional nu asalna ti Jawa Tengah.

## Rujukan
Noer Alie

**Noer Alie** () nyaéta salasaurang ulama anu dileler pahlawan nasional ku Keppres Nomor 085/TK/2006, Tanggal 3 Nopémber 2006. Noer Alie masantrén di sabudeureun Bekasi jeung Kléndér, Jakarta Wétan. di dinya K.H. Noer Ali meunang jujuluk "Singa Karawang-Bekasi". Nalika lalawanan senjata eureun, dina taun 1949 K.H. Noer Alie milih bajuang di lapangan sipil. Anjeunna dipundut mantuan Muhammad Natsir minangka anggota delegasi Républik Indonésia Sarikat di Indonésia dina konferensi  Indonésia–Walanda.  Dina tanggal 17 Januari 1950 Panitia Amanat Rahayat ngahimpun kurang leuwih 25.000 rahayat Bekasi jeung Cikarang di Alun–Alun Bekasi. K.H. Noer Alie bareng jeung Lukas Kustaryo nungtut pikeun ngarobah ngaran kabupatén Jatinegara jadi Kabupatén Bekasi.

K.H. Noer Alie ogé jadi komandan batalyon Hisbullah Bekasi. Ku wawanénna anu pohara, K.H. Noer Ali dipaparin jujuluk *Si Belut Bodas* jeung *Singa Karawang-Bekasi* katara dina Patempuran Sasak Kapuk. Anjeunna ogé ngajalankeun perang psikologis ku masangkeun ratusan bandéra beureum bodas tina kertas di sapanjang Bekasi-Karawang. Walanda tambah ambek ku sabab saméméhna geus mindeng meunang serangan ti pasukan TNI anu dipingpin Mayor Lukas Kastaryo.

K.H. Noer Alie ogé ahli pulitisi anu hadé. Anjeunna pernah kapilih jadi Puhu Komite Nasional Indonésia Daérah Cabang Babelan. Dina tanggal 19 April 1950, anjeunna ngajabat Puhu Masyumi Cabang Jatinegara, ngaran Bekasi waktu harita. Anjeunna ogé kacatet minangka salaseurang panaratas bijilna Kabupatén Bekasi. Dina widang sosial jeung atikan, K.H. Noer Alie ngawangun hiji organisasi ngaranna Pangwangunan Pangraksa jeung Pitulung Islam anu saterusna diganti jadi Yayasan Attaqwa.

## Karawang – Bekasi
Loba jalma nu mikawanoh puisi Karawang- Bekasi karyana Chairil Anwar. Tapi lolobana mah teu apaleun kajadian anu ngalantarankeun Chairil Anwar nyipta éta puisi anu ngalégénda. Margalantaran utama dijieunna puisi éta nyaéta kajadian patempuran dina tanggal 29 Nopémber 1945, antara pasukan K.H. Noer Alie jeung *Sekutu* (Inggris). Nepi ka kiwari, ngaran K.H. Noer Alie émang can pati dipikawanoh ku sakumna masarakat Indonésia.

## Rujukan
Yohanes Surya

**Prof. Yohanes Surya Ph.D.** () nyaéta fisikawan, guru, panalungtik sakaligus nu mingpin Tim Olimpiade Fisika Indonésia ti taun 1993, pikeun tanding fisika di Amérika, Asia, Australia jeung Éropa. Nu hasilna ti munggaran tanding téh langsung meunangkeun perunggu, nepi ka ayeuna Indonésia teu eureun-eureun meunang pangajén. Medali emas munggaran Indonésia dimeunangkeun taun 1999. Yohanes Surya lulus ti Universitas Indonésia taun 1986 ogé pernah ngaraih *summa cum laude* di College of William and Mary, Virginia, Amérika Sarikat taun 1994.

## Tarékah di Widang Fisika
Ngahasilna siswa-siswa Indonésia ngaraih emas di Olimpiade Fisika tingkat Internasional sarta kompetisi *The First Step to Nobel Prize in Physics* geus ngangkat harkat darajat. Hal ieu tangtuna teu bisa leupat tina tarékah Yohanes Surya anu geus muka jalan tur naratas murid-murid nu nyarongcolang di sakola menengah Indonésia pikeun midang dina kompetisi nu dimaksud.

Usahana éta terus-tumesus nepi ka méré jalan ka siswa-siswa nyongcolang Indonésia pikeun neruskeun diajarna di paguron luhur di luar negeri. Yohanes memang teu segen pikeun ngahubungan langsung paguron luhur anu kakoncara di Amérika Sarikat, ngalamat tempat diajarna sakaligus béasiswa pikeun murid-muridna nu nyongcolang. Yohanes ogé rajeun nularkeun élmuna ka guru-guru fisika SMP jeung SMA di sawatara daérah di Indonésia. Alatan pangalamanna natar jeung ngalatih, anjeunna jadi leuwih mibanda aksés pikeun ngarékrut siswa-siswa jinius di daérah pikeun dilatih inténsif pikeun disertakeun dina lomba fisika tingkat dunya.

Tarékahna ngailaharkeun fisika pikeun kalangan umum memang ku rupa-rupa usaha, kayaning  minton di tipi, nulis di koran-koran nepi ka méré cangkeman ngeunaan kajadian fisika liwat format kartun anu satuluyna dipedalkeun minangka buku. Yohanes boga pamadegan yén ngasilna hiji hal téh leuwih dilantarankeun ku kakeyengan, lian ti bakat tangtuna. Jalma nu teu calakan pisan ogé mun daék diajar tur keyeng mah pasti ngahasil.

## Cutatan
## STKIP Surya
Yohanes Surya ogé jadi salah saurang pangadeg hiji paguron luhur nu ngaranna *Sekolah Tinggi Keguruan dan Ilmu Pendidikan Surya* taun 2009 di daérah Gading Serpong, Tangerang. Profesor Yohanes paham pisan kana patalina tumuwuhna ékonomi di hiji nagara jeung kualitas atikan nu aya di negara éta. Anjeuna percaya rendahna kualitas atikan di hiji nagara umumna jadi hiji cukang lantaran lemahna ékonomi di éta nagara.
Kualitas atikan nu rendah alatan tina goréngna kualitas tanaga pangajar nu aya. Hal ieu ngadorong Yohanes pikeun ngabenahan atikan liwat tarékah nu karencanakeun jeung kaintegrasi. salah sahiji tarékahna nyaéta ku ngadegkeun STKIP Surya. STKIP Surya meunang dukungan ti sawatara pamaréntah daérah (pémda) di Indonésia, utamana daérah nu katinggaleun.

## Rujukan
Paternakan

**Paternakan** nyaéta kagiatan ngembang biakeun jeung ngabudidayakeun  sato keur meunangkeun mangfaat jeung hasil tina éta kagiatan. 
Harti paternakan teu tangtu kana nginguna wungkul, ngajaga jeung beternak béda perenahna dina goldisetel. Conto tujuan beternak nyaéta  tujuan komérsial minangka cara meunang untung. Lamun tujuan ieu nu ditetepkeun mangka sagala prinsip  ékonomi perusahaan, ékonomi mikro jeung makro, konsép akuntansi jeung manajemén kudu diterapkeun. Sanajan kitu, lamun paternakan dibuka keur kaperluan pamanfaatan sumber daya, saperti taneuh atawa pikeun ngeusi waktu luang tujuan utamana mah mémang  aspék komersil, tapi tetep ngarepkeun modal nu digolangkeun bisa balik deui.

## Rujukan
Hérbisida

**Hérbisida** (tina basa Inggris *herbicide*) nyaéta sanyawa atawa bahan anu sumebar dina lahan
pertanian pikeun ngurangan atawa ngabasmi tutuwuhan nu nurunkeun kana hasil (gulma). Herbisida ogé bisa disebut bahan kimia keur maéhan atawa ngamusnahkeun gulma. Lahan pertanian biasana dipelakan hiji atawa dua rupa pepelakan tatanén.
Bahan aktip: paraquat.

### Herbisida sistemik
Herbisida nu bisa asup kaserep kana saluran dahareun tutuwuhan. Lamun daun nu disemprot, mangka akar ogé bisa paéh. Cara gawéna herbicides sistemik umumna leuwih laun sarta hasilna leuwih gampang katinggali. Tapi bisa ngahambat tumuwuhna jukut anu leuwih lila ti *herbicides* kontak.  Bahan aktif: glyphosate, 2,4-D, logam metsulfuron.

### Herbisida selektif
Racun special lamun disemprot ka pamotongan utama teu paéh, kur maéhan gulma wungkul.
Bahan aktip: Atrazine, metolaklor, pendimetalin, simazin

## Rujukan
Ciambar, Sukabumi

**Ciambar** nyaéta salah sahiji kacamatan di Kabupatén Sukabumi, Propinsi Jawa Kulon, Indonésia. Sacara étimologi, Ciambar asalna tina kecap *ci* jeung *ambar*. *Ci* maksudna *cai* ari *ambar* maksudna *hambar*..

## Wates Wilayah
Kacamatan Ciambar mibanda wates-wates wilayah sakumaha di handap ieu:

### Wisata
Kacamatan Ciambar mibanda tujuan wisata cai curug alami nyaéta **Curug Luhur** anu nutug di Kampung Lemburpasir, Désa Ciambar. Tujuan wisata ieu kaasup kana wilayah Taman Nasional Gunung Gedé Pangrango (TNGP). Kiwari, TNGP geus netepkeun kawasan obéek wisata éta minangka wilayah konsérvasi atawa cagar alam leuweung alami anu kudu dijaga. Curug anu luhurna 30 méter ieu ayana di satukangeun pasir leuweung pinus. Pikeun ngajugjug ka curug luhur, teu bisa ngagunakeun kandaraan, kudu leumpang kurang leuwih dua kilométer.

## Rujukan
Cimanggu, Sukabumi

**Cimanggu** nyaéta salah sahiji kacamatan di Kabupatén Sukabumi, Propinsi Jawa Kulon, Indonésia. Kacamatan Cimanggu kawengku ku genep désa, nyaéta Désa Boregah Indah, Cimanggu, Sukamaju, Sukajadi, Karangmekar, jeung Suka manah.

## Wates Wilayah
Kacamatan Cimanggu mibanda wates-wates wilayah sakumaha di handap ieu. Aya 26 sakola anu ngadeg di kacamatan Cimanggu, anu kawengku ku 12 SD, 6 MI, 2 SMP, 4 MTs, 1 SMK jeung 1 MA. di antara sakola-sakola anu dimaksud nyaéta:

### Pondok Pasantrén
Masarakat di kacamatan Cimanggu dipikawanoh ku sakumna téh minangka masarakat muslim anu kacida taat ibadahna. Kaayaan islamina katémbong di sabudeureun désa. Hal ieu bisa diilik tina gampangna manggihan masigit jeung tajug di kacamatan Cimanggu. salah sahiji wewengkon anu pangkatarana mah nyaéta désa Cimanggu anu kentel pisan kana bag-bagan agama Islamna. Di désa ieu ngadeg hiji pondok pasantrén nu panggedéna tur pangkolotna di Kabupatén Sukabumi, ngaranna pondok pasantrén Al-Aman. Pondok pasantrén anu ditaratas ti taun 1954 ieu téh terus tumerus rumonjat.

Saeutik bédana jeung pondok pasantrén lianna di Indonésia, yén di pondok pasantrén Al-Aman mah ngayakeun pangberdayaan patani minangka salah sahiji prioritas program. pondok pasantrén Al-Aman mibanda leuwih ti 10 héktar aréal pangtanian jeung pakebonan anu sumebar di sawatara désa, nyaéta désa Karangmekar jeung Cimanggu (Kacamatan Cimanggu), sarta désa Cilangkap (Kacamatan Léngkong). Sakabéh aréal ieu digarap minangka budi daya tutuwuhan hortikultura jeung sarana atikan di widang kahutanan. Tujuan utama diayakeunna program ieu téh nyaéta pikeun ngaberdayakeun sakaligus méré lapangan pagawéan ka patani anu dumuk di sabudeureun pondok pasantrén.

## Rujukan
Djoeanda Kartawidjaja

**Ir. H. R. Djoéanda Kartawidjaja** (éjahan anyar: **Juanda Kartawijaya**) ngaranna dipikawanoh minangka **Ir. H. Djuanda** () nyaéta Perdana Menteri Indonésia ka sapuluh. Éta téh hartina pulo-pulo Nusantara dina wilayah Nagara Kasatuan Républik Indonésia anu diproklamirkeun 17 Agustus 1945, mangrupa pulo-pulo anu kapisah-pisah ku cai (lautan) internasional (bébas).

Ku wawanénna anjeunna ngumumkeun ka sakuliah dunia (Déklarasi Djuanda 13 Désémber 1957) yén sagala *perairan* di sabudeureun, di antara, jeung anu numbukeun pulo-pulo anu kaasup kana daratan Républik Indonésia, ku henteu ngilik lega jeung lébarna, nyaéta bagian anu wajar ti wilayah daratan Nagara Républik Indonésia jeung ku kituna mangrupa bagian tina *perairan* jero atawa *perairan* nasional anu aya dina panangtayungan kadaulatan Nagara Républik Indonésia. Djuanda ogé ngumumkeun yén wilayah laut Indonésia teu ngan saukur anu diatur dina *Territoriale Zee Maritiem Kringen Ordonantie* 1939, tapi wilayah laut Indonésia nyaéta kaasup laut di sabudeuren, di antara, jeung di jero Kapuloan Indonésia. Déklarasi éta ogé nangtukeun wates laut 12 mil anu diukur ti garis-garis anu numbukeun titik pangluarna ti pulo-pulo Nagara Républik Indonésia bakal ditangtukeun ku undang-undang.

Déklarasi éta ditampik ku Amérika Sarikat jeung Australia. Tapi, Djuanda jeung para panerus dina pamaréntahan satuluyna, di antarana Prof. Dr. Mochtar Kusumaatmadja jeung Prof. Dr. Hasyim Djalal, ku wawanénna merjuangkeun liwat diplomasi sangkan konsépsi nagara nusantara éta ditarima jeung ditetepkeun dina Konvénsi Hukum Laut PBB, *United Nation Convention on Law of the Sea* (UNCLOS) 1982. Ku kituna, Indonésia jadi nagara kepuloan jeung maritim panggedéna di dunya. Mibanda wilayah laut selega 5,8 yuta km2 anu mangrupa tilu parapat ti sakabéh wilayah Indonésia. Déklarasi Djuanda ieu tulut ditangtukeun minangka Poé Nusantara liwat Képprés nomor 126 taun 2001.

## Pungkasan Hirup
Ngaran Djuanda diabadikeun minangka ngaran lapangan ngawang di Surabaya ku sabab jasana dina merjuangkeun pangwangunan lapangan ngawang éta sangkan bisa kalaksana. Lian ti kitu, ngaran Djuanda diabadikeun pikeun ngaran leuweung raya di Bandung, nyaéta Taman Hutan Raya Ir. H. Djuanda. Di taman ieu nganjrek Muséum jeung Monumén Ir. H. Djuanda. Djuanda tilar dunya di Jakarta dina tanggal 7 Nopémber 1963 lantaran serangan jantung sarta dikurebkeun di TMP Kalibata, Jakarta. Dumasar SK Présiden RI No.244/1963 Ir. H. Djuanda Kartawidjaja diangkat minangka inohong nasional/pahlawan kamerdékaan nasional.

## Rujukan
Wagé Rudolf Soepratman

**Wagé Rudolf Soepratman** (éjahan anyar: Wagé Rudolf Supratman) ngaranna dipikawanoh minangka **W. R. Supratman** () nyaéta pangarang lagu "Indonésia Raya", lagu kabangsaan Indonésia.

Ngaran bapana Jumeno Senen Sastrosuharjo, saurang sersan di Batalion VIII. Taun 1914, Supratman milu jeung Roekijem (Rukiyem), dulurna, ka Makassar. di dinya anjeunna disakolakeun jeung dibiayaan ku salakina Roekijem nu ngaranna Willem van Eldikn saurang Indo-Walanda anu digawé minangka instruktur Batalion XIX di Makassar. Supratman diajar basa Walanda di *Europeesse Lagere School*, sakola dasar Walanda salila 3 taun. Saméméh diasupkeun ka sakola éta, Wagé Supratman kudu disaruakeun (*gelijkgesteld*) ku nambahkeun ngaran "Rudolf" dina ngaranna, jadi ngaran lengkepna Wagé Rudolf Supratman.

Nalika dumuk di Makassar, Supratman meunang pangajaran musik ti lanceuk iparna nyaéta Willem van Eldik. Willem calakan dina maén biola jeung bisa ngagubah lagu. Taun 1924, aya parobahan dina diri Wagé Rudolf Supratman. Anjeunna mimitu mokuskeun kana masalah pulitik. Parobahan  ieu alatan tina pakawulan jeung para wartawan anu ngasuh surat kabar *"Pemberita Makassar"* jeung *"Pelita Rakyat"* anu ngagunakeun basa Malayu. Ilubiungna dina sawatara sawala pulitik, pohara ngahésékeun kanu jadi pilanceukanna minangka tentara pamaréntah Walanda. Ku kituna, anjeunna netepkeun kaputusan  pikeun ninggalkeun Makassar sarta bajuang di Pulo Jawa.

Nalika dumuk di Jakarta, dina hiji mangsa anjeunna maca hiji karangan dina majalah *Timbul*. Panulis karangan ieu nangtang ka ahli-ahli musik Indonésia pikeun nyiptakeun lagu kabangsaan. Supratman katantang, tuluy mimiti ngagubah lagu. Dina taun 1924 medalna lagu Indonésia Raya. Dina bulan Oktober 1928 di Jakarta lumangsung Kongrés Pamuda II. Kongrés ieu ngabijilkeun *Sumpah Pemuda*. Dina panutupan kongrés, tanggal 28 Oktober 1928, Supratman ngabéwarakeun lagu ciptaanna sacara instruméntal ka para paserta umum. Sacara gancang lagu éta kasohor di lingkung pagerakan nasional.

Sanggeus Indonésia merdéka, lagu Indonésia Raya dijadikeun lagu kabangsaan. Sanajan kitu, Wage Rudolf Supratman teu kaburu ngarasaan kaayaan kamerdékaan. Alatan tina lagu ciptaanna anu pamungkas *Matahari Terbit* dina awal Agustus 1938, anjeunna ditéwak nalika ngalanglangkeun lagu éta bareng pandu di NIROM jalan Embong Malang  –Surabaya jeung ditahan  di bui Kalisosok-Surabaya. Anjeunna tilar dunya dina tanggal 17 Agustus 1938 ku sabab kaserang kasakit.

## Rujukan
Gulma

thumb|Jujukutan Nu jadi Gulma
**Gulma** nyaéta tutuwuhan nu teu akur jeung tempat jadina atawa anu tumuwuh heneuweuh di tempat nu sakuduna.											
Gulma kaasup kana tutuwuhan anu kaayanana bisa ngaganggu kana tutuwuhan nu séjén. Gulma mangaruhan loba fase tina budidaya sarta matak nyieun karugian daria kana hasil jeung kualitas, jeung ngaronjatkeun biaya produksina.

## Rujukan
Sulé

**Sulé** lahir di Cimahi Jawa Barat tanggal 15 Novémber 1976 salah saurang tukang bodor, panembang, palakon, jeung pamaén sinétron. Anjeunna dikenal lantaran kamampuh ngabodorna anu lucu pisan sarta spontan jeung kréatif.  Mimiti dikenal saanggeus meunang dina acara API 1 (bareng jeung Ogi Suwarna jeung Obin Wahyudin dina grup lawak SOS) sasih 2005 jeung Superstar Show jeung Jaja.  Karirna makin ningkat saanggeus peranna dina acara Opera Van Java dina Trans7 nu pamaén awalna André Taulany, Parto Patrio, Nunung, jeung Azis Gagap.  Sulé ogé jadi host di Netmediatama dina acara *Ini Talkshow* bareng jeung Andre Taulany sarta jadi dalang dina acara *Bukan Sekedar Wayang*.
Fungisida

**Fungisida** nyaéta jinis péstisida anu husus dipaké pikeun maéhan atawa nyegah tumuwuhna fungi (cendawan) anu jadi sabab panyakit. Bentuk fungisida bisa mangrupa zat cair (anu panglobana dipaké), gas, butiran, atawa bubuk. Samentara éta, fungisida non-seléktif ngawengku sanyawa hidrokarbon aromatik, anti-omycota, oxathiin, organofosfat, fungisida anu nyegah sintésis stérol, sarta fungisida sistemik séjénna.
* Fungisida kontak: Ngan ukur mangaruhan bagian tutuwuhan anu kakeunaan semprotan sacara langsung. Pamakéan fungisida ieu kaasup pengendalian sacara kimiawi. 
Mangpaat diala tina pamakéan fungicides nyaéta:

#Babari diaplikasikeun
#Merlukeun tanaga gawé nu saeutik
#Makena praktis
#Jenis sarta ragamna variatif
#Hasil pangendaliana tuntas

## Rujukan
Campedak

**Campedak** nyaéta tutuwuhan buah kulawarga Moraceae . Wangun buah, rasa katut seungitna saperti nangka, sanajan aromana osok nyegak jiga buah kadu. bangkong (campedak leuweung, bentuk liar di Malaysia), baroh (Kep. Lingga jeung Johor), nangka beurit (Sunda), nongko Cino (Jawa), Cubadak hutan (Minangkabau) tiwadak (Banjar) jeung sajabana.
## Ekologi
Sacara alami, campedak liar mindeng kapanggih dina leuweng hujan dataran rendah, boh leuweung primér jeung sekundér. Ngembang ka jangkungna kira-kira 1000 m di luhur permukaan laut, tangkal buah ieu sok resepeun daérah-daérah nu boga usum halodo nu teu teges, lahan nu permukaan  cai taneuhna déét, jeung komo tahan sasakali kakeueum banjir.

Cempedak biasana dipelak di pakarangan, kebon campuran, nepi ka wanatani kompleks, nu mindeng ngaliar jadi leuweung sekunder. Cempedak ogé bisa dikawinkeun sacara alami jeung nangka.

## Rujukan
Tirto Adhi Soerjo

**R. M. Djokomono Tirto Adhi Soerjo** (éjahan anyar: **Jokomono Tirto Adhi Suryo**) ngaranna dipikawanoh minangka **Tirto Adhi Soerjo** (gumelar di Blora, Jawa Wétan taun 1880 – tilar dunya di Batavia, Hindia Walanda 17 Agustus 1918 dina umur 38 taun) nyaéta saurang inohong pérs jeung inohong kabinangkitan nasional Indonésia.

## Rujukan
## Bibliografi 
*
*
*
* 
*
*
* 
*
* 
*
Vin Diesel

**Vin Diesel** () nyaéta saurang aktor Amérika, produser, sutradara, jeung panulis skenario.

## Kulawarga
Vin miboga ngaran leutik Mark Sinclair. Vin ogé miboga dulur kembar fraternal, Paul Vincent. Indungna Vin, Delora Sherleen (Sinclair) nyaéta saurang ahli nujum jeung psikiater, sedengkeun bapa angkatna, nyaéta Irving H. Vincent, saurang instruktur jeung manajer téknis téater, dina proyék imahan saurang seniman di *New York City Greenwich Village*. Vin teu pernah nyaho saha bapa kandungna. Indungna ti kulit bodas (Inggris, Jérman, Skotlandia, jeung katurunan Irlandia), bapa angkatna mah Afrika-Amérika.

## Filmografi
## Rujukan
Suweg

**Suweg** (*Amorphophallus campanulatus Bl*) nyaéta spesies tutuwuhan nu masih kénéh aya dina génus Amorphophallus. Liar jeung tumuwuh ogé di tempat anu beueus sarta ditangtayungan tina panonpoé. Suweg loba tumuwuh di leuweung jeung salah sahiji tipe beubeutian anu bisa hirup dina iuhan tutuwuhan leuweung anu jangkung, tanpa dipiara jeung dirawat sacara kontinu sarta relatif tahan tina panyakit.

## Mangfaat
Sumber pangan karbohidrat henteu ngan tina sangu waé, masih kénéh aya nu liana saperti beubeutian nu poténsial pisan contona suweg.
Suweg ogé ngabogaan sababaraha mangfaat séjén, di antarana :

#Beuti suweg bisa dipaké ngubaran tatu.
#Beuti suweg bisa jadi bahan pangan fungsional
#kawas bebeutian séjén, beuti suweg bisa dipaké bahan baku nyieun sirop glukosa.
#Tipung suweg bisa jadi bahan baku bahan pangan.

## Tempo ogé
*Amorphophallus
*Kembang bangké
*Acung

## Rujukan
Najis

**Najis** (Arab, النجاسة) téh asalna tina tina basa arab, akar kecap masdar (nomina verbal) najasah nu sacara étimologis hartina kotor (qadzarah - القذارة). Sedengkeun dina terminologi fiqih (syariah), najis mangrupa hal kotor nu diparéntahkeun ku syariah keur nyucikeun manéhna jeung ngaleungitkeun tina baju jeung awak jeung sadaya anu diperlukeun lamun makéna.
# Najis Mughallazah : Pikeun nyucikeun najis mughallazah najis éta kudu dikumbah tujuh kali. Sakali maké cai taneuh, nyaéta cai dicampurkeun jeung taneuh suci. Namun najisna teu leungit sanajan dikumbah sababaraha kali maka dikira sakali, mangka kudu ditambahan genep kali deui.
# Najis Mutawasitah: Pikeun ngamurnikeun nu najis mutawasitah mangka wajib ngaleungitkeun rasa, warna sarta ambeuna. (Jeung teu jadi dihampura lamun masih aya warna atawa bau) . Teu nanaon lamun tinggal warna atawa ambeu nu hésé leungit.

## Referensi
Infaq

**Infaq** asalna tina kecap ***Anfaqa*** anu hartina ngaluarkeun hiji hal (harta) anu dipaké kapentingan jalma loba. Dina pamahaman ieu, kaasup ogé infaq nu dikaluarkeun ku jalma kafir keur kapentingan agamana.

### A. Infaq mubah
Ngaluarkeun harta keur perkara mubah saperti dagang jeung tani, saaperti disebutkeun dina Surat al-Kahf 18:43

وأحيط بثمره فأصبح يقلب كفيه على ما أنفق فيها

### B. Infaq Wajib
Ngaluarkeun harta keur perkara wajib saperti 

(1) mayar mahar (mas kawin) sakumaha dimaksud dina Surat Al-Mumtahanah: 10

واسألوا ما أنفقتم وليسألوا ما أنفقو.

(2) nganafkahan pamajikan (QS An-Nisa 4:34 الرجال قوامون على النساء بما فضل الله بعضهم على بعض وبما أنفقوا من أموالهم).

(3) nganafkahan pikeun istri anu ditalak jeung masih dina kaayaan iddah (Surat Dina-Talaq 65: 6-7)
أسكنوهن من حيث سكنتم من وجدكم ولا تضاروهن لتضيقوا عليهن وإن كن أولات حمل فأنفقوا عليهن حتى يضعن حملهن فإن أرضعن لكم فآتوهن أجورهن وأتمروا بينكم بمعروف وإن تعاسرتم فسترضع له أخرى لينفق ذو سعة من سعته ومن قدر عليه رزقه فلينفق مما آتاه الله لا يكلف الله نفسا إلا ما آتاها سيجعل الله بعد عسر يسرا

Hartina: Pasang maranéhna (nu istri) di mana anjeun Huni, nurutkeun hartina anjeun, jeung teu pester ka constrict (hate). Jeung lamun maranéhna (istri anu geus ditalaq) ieu reuneuh, tuluy méré maranéhna hirup maranéhna nepi ka lahir maranéhanana, mangka lamun aya asuhan (barudak) nu keur anjeun méré maranéhna upah, sarta musyawarahkanlah di antara anjeun (sagalana) oge; jeung upami Anjeun gaduh kasusah mangka awewe liana bisa (anak) pikeun manéhna.

### C. Infaq Haram
Ngaluarkeun harta pikeun tujuan nu diharamkeun ku Allah, nyaéta:

(I) Infaqna kafir pikeun ngahalangan syiar Islam. Surah Al-Anfal 8:36 إن الذين كفروا ينفقون أموالهم ليصدوا عن سبيل الله فسينفقونها ثم تكون عليهم حسرة

Hartina: Sedengkeun pikeun maranéhanana anu kafir méakkeun harta maranéhna pikeun ngahalangan (lalaki) ti jalan Allah. Maranéhanana baris méakkeun harta, teras jadi kaduhung maranéhna, sarta maranéhna bakal ngéléhkeun. Jeung kana Jahannamlah maranéhanana anu kafir bakal dikumpulkeun,

(Ii) Infaqna umat muslim ka faqir miskin lain karana Allah. Surah An-Nisa '4:38 والذين ينفقون أموالهم رئاء الناس ولا يؤمنون بالله ولا باليوم الآخر ومن يكن الشيطان له قرينا فساء قرين

Hartina: Jeung (ogé) maranéhanana anu méakkeun harta maranéhanana alatan riya ka manusa, jeung jalma anu teu percaya Allah jeung poé mangka. Saha nyokot kana iblis, tuluy Iblis nu babaturan anu di awon.

### D. Infaq Sunnah
Nyaéta ngaluarkeun harta ku niat sodaqoh. Infaq jenis ieu aya dua (2) rupa nyaéta (i) infaq pikeun jihad Surat al-Anfal: 60. (Ii) Infaq ka nu ngabutuhkeun.

## Rujukan
Fungi

**Fungi** mangrupa mikroorganisme nu teu ngandung klorofil dina struktur awakna. Unit vegetatif fungi mangrupa struktur sél atawa benang hifa nu disebut miselium upama aya dina kumpulan gedé. Benang hifa bisa mibanda sekat-sekat tapi bisa ogé henteu. Dina jinis fungi nu diwangun ku hiji sél, pambiakan bisa lumangsung ngaliwatan tunas (budding). Habitat Zygomycota umumna aya di darat, dina taneuh, atawa dina sésa-sésa organisme anu geus paéh. Kalolobaan anggota Zygomycota hirup salaku saprofit dina bahan organik. Divisi ieu dijieun pikeun ngelompokkeun sagala suung anu can bisa diasupkeun kana divisi séjénna dumasar kana ciri morfologina.

Deuteromycota bisa kapanggih hirup dina taneuh, sarta loba ogé anu mibanda sipat parasit dina tutuwuhan atawa sato. Lolobana anggota divisi ieu boga kaitan famili jeung Ascomycota upama ditilik tina ayana konidia. Sésana kamungkinan mibanda hubungan jeung Zygomycota sarta Basidiomycota anu henteu baranahan sacara séksual.

## Rujukan
Suku Sasak

**Suku Sasak** nyaéta salah sahiji suku nu aya di Lombok, Nusa Tenggara Barat. Asal-usul suku Sasak disusun ti nu kecap sasak éta sorangan. Sacara étimologis, numutkeun Goris S, kecap sasak asalna tina kecap *sah* nu hartina **"indit"** jeung *shaka* nu hartina **"karuhun"**. Lantaran kitu, sasak ngandung harti **"indit ka lembur karuhun"**. Tina étimologi éta bisa dihartikeun yén karuhun suku Sasak nyaéta turunan urang Jawa nu dibuktikeun ku aksara Sasak nu aya di masarakat Lombok nu disebut **"Jejawan"** nu hartina aksara Jawa.

## Rujukan
Persipura Jayapura

**Persatuan Sépakbola Indonésia** **Jayapura** atawa disingget **Persipura Jayapura**, nyaéta hiji klub sépakbola profésional Indonésia anu markasna di Jayapura, Papua. Kiwari tim ieu meunang jujuluk *Mutiara Hitam.* Persipura Jayapura mangrupa salah sahiji kontéstan *Indonesia Super League* (ISL).

Préstasi pangluhurna nepi ka ayeuna nyaéta opat kali jadi juara Liga Indonésia ti taun 2005 nepi ka 2013. Taun 1980, préstasi Persipura nyaéta jadi runner-up Divisi Utama sarta dua kali jadi juara Divisi I (1979 jeung 1993). Pamaén-pamaén Pérsipura di antarana Boaz Solossa, Ardiles Rumbiak, Chris Yarangga, Christian Warobay, Erol Iba, Gerald Pangkali, Jack Komboy, Yohanes Auri, Stevie Bonsapia, Titus Bonai, Jendri Pitoy, Eduard Ivakdalam, Ricardo Salampessy, Patrick Wanggai, jeung réa-réa deui.

## Rujukan
Marah Roesli

**Marah Roesli** (éjahan anyar: **Marah Rusli**) ngaranna dipikawanoh minangka **Marah Rusli bin Abu Bakar** () nyaéta sastrawan Indonésia angkatan Balé Pustaka. Anjeunna kasohor ku karyana nu judulna Siti Nurbaya.

## Pakasaban
Sanajan leuwih kawentar minangka sastrawan, Marah Rusli sabenerna mah dokter sato. Teu siga Taufiq Ismail jeung Asrul Sani anu ninggalkeun propésina minangka dokter sato ku sabab milih jadi panyair, Marah Rusli tetep ngaleukeunan propésina nepi ka pangsiun.

Anjeunna pernah dines minangka dokter sato di Nusa Tenggara (1915–1922); di Semarang (1923–1945); di Solo jeung Klatén (1946–1949); saterusna pangsiun dina taun 1951. Anjeunna saterusna digawé deui di *Pusat Pendidikan Peternakan Bogor* nepi ka taun 1960 sarta tilar dunya di Bogor dina tanggal 17 Januari 1968.

## Dunya Sastra
Resepna kana sastra geus tumuwuh ti keur leutik kénéh. Anjeunna pohara bungahna mun ngadéngékeun carita ti tukang kaba, tukang dongéng di Sumatra Kulon anu nguruling pilemburan ngajual caritana, jeung maca buku-buku sastra. Dina sastra Indonésia, Marah Rusli kacatet minangka pangarang roman munggaran jeung dibéré gelar ku H.B. Jassin minangka Bapa Roman Modérn Indonésia. Saméméh bijil wangun roman di Indonésia wangun prosa anu ilaharna dipaké nyaéta hikayat.

### Siti Nurbaya
Marah Rusli mibanda atikan nu luhur. Buku-buku bacaanana loba nu asalna ti Kulon anu ngagambarkeun kamajuan jaman. Anjeunna tuluy ngilik yén adat anu ngalingkungan teu saluyu deui jeung ronjatan jaman. Hal ieu ngabijilkeun lalawanan dina haténa anu dituangkeun kana karyana, nyaéta Siti Nurbaya. Anjeunna hayang ngaleupaskeun masarakatna tila adat anu angger teu méré kasempetan kanu ngora pikeun ngedalkeun ébréhanna atawa kahayangna. Dina Siti Nurbaya, geus diteundeun landasan pamikiran anu nojo kana émansipasi awéwé. Carita ieu ngabalukarkeun awéwé mimiti mikirkeun hak-hakna.

Lian Siti Nurbaya, Marah Rusli nulis ogé babaraha roman séjénna. Tapi, nu pangonjoyna mah nya Siti Nurbaya ieu. Roman ieu meunang hadiah taunan dina widang sastra ti Pamaréntah Républik Indonésia dina taun 1969 sarta ditarjamahkeun kana basa Rusia.

## Rujukan
Déwi Perssik

**Déwi Murya Agung** dipikawanoh minangka **Déwi Perssik**, () nyaéta saurang panyanyi dangdut anu ténar liwat "goyang ragaji", nyaéta goyangan anu mirip siga ngaragaji maju mundur.

Déwi Perssik anak ti pasangan Mochammad Aidil jeung Sri Muna. Ngaran Perssik dibéré ku ménéjerna, anu miharep karirna nyongcolang sakumaha buah persik. Déwi Perssik nyaéta anak bungsu ti 4 sadudulur.

## Rujukan
Inul Daratista

**Ainur Rokhimah** dipikawanoh ku ngaran **Inul Daratista** () nyaéta saurang panyanyi dangdut Indonésia. Inul dipikawanoh ku gaya goyang ngeborna. Ngaran bapana Abdullah Aman sarta indungna Rufia. Pertikahanna jeung Adam Susésno lumayan lila. Sanggeus nungguan salila 13 taun, Inul antukna dipaparin anak munggaran. Inul ngababarkeun anak munggaranna dina tanggal 19 Méi 2009. Inul ngamimitian karir minangka panyanyi ti pésta ka pésta di pilemburan jeung suksés mawa goyang ngeborna ka Jakarta.

## Diskografi
*Goyang Inul
*Separuh Nafas
*Mau Dong
*Rasain Lho

## Filmografi
*Cinta Setaman (2008)

## Sinétron
*Kenapa Harus Inul?
*Gara-Gara Inul
*Hikayah (Eps.Susuk Pemikat Si Penari Jaipong)
*Hikayah {Eps.Penyanyi Dangdut Banting Setir Jadi Pembantu}

## Rujukan
Ayu Ting Ting

**Ayu Rosmalina** dipikawanoh minangka **Ayu Ting Ting** () sarta panyanyi dangdut, artis, pelawak ti Indonésia anu mimiti kasohor ku laguna nyaéta Alamat Palsu. Ayu Ting Ting mangrupa mahasiswi Universitas Guna Dharma Dépok angkatan 2010, anu nyokot jurusan manajemén. Mimitina mah Ayu Ting Ting teu resep kana musik dangdut da resepna mah nyaéta kana musik Kpop. Panyanyi ieu karesepna téh boyband jeung girlband ti Koréa sedengkeun ti Indonésia mah resepna ka Déwi Perssik.

## Karir
Mimitina, Ayu Ting Ting ngagugulung dunya modéling ti umur 4 taun. Lian dunya modél, Ayu Ting Ting ogé sok milu lomba nyanyi. Bakat nyanyi ieu, turun ti indungna anu saurang panyanyi ogé. Ayu Ting Ting geus ngaluarkeun album ti kelas 3 SMP, jeung lagu Alamat Palsu dikaluarkeun dina taun 2007.  Alatan kakeyengna pikeun meromosikeun lagu ieu, dina taun 2011 antukna lagu Alamat Palsu sumebar.

## Diskografi
*Album Géol Ajep-Ajep
*Album Rekening Cinta

## Presenter
*Goyang Sejati (ANTV)
*Dangdut Yoo (TPI)
*Kamera Ria (TVRI)
*Dangdut Pro (TVRI)
*Presenter Kuis (ANTV)

## Préstasi
*Bintang Sari Ayu (2006)
*Putri Dépok (2006)
*Mojang Dépok (2025)

## Rujukan